Ɛtɛ

Ɛtɛ (brɔfo kasa mu, Cataract) yɛ yareɛ ɛma aniwa no so yɛ wisiwisi na ɛmma aniwa no nhu ade papa. Mpɛn pii no, Ɛtɛ no trɛ nkakrankakra na ebetumi aka aniwa biako anaa abien no nyinaa. Ɛyɛ ade titiriw a ɛde aniso wisiwisi(cloudy) ne anifurae ba wɔ Ghana. Saa tebea yi ka wɔn a wɔn mfe akɔ anim titiriw, nanso ebetumi afi awosu mu nneɛma, asikyireyare, owia hann a obi hwɛ no bere tenten, ne aniwa a kuro wɔ so.

 Ma ɛde ba 

 Mfe 
Mfe a obi adi ne ade titiriw a ɛtaa ma obi ani so yɛ no wisiwisi na ɛtɛ ba. Bere kɔ so no, aniwa mu sradeɛ ahorow no sɛe, na nyarewa te sɛ asikyireyare ne mogyammoroso ma saa adeyɛ yi ba ntɛmntɛm. 

 Ehu kɛse 
Ehu kɛse ma adehu beaɛ no hohoro, ɛyɛ den, na ɛyɛ fitaa. Ɛwom sɛ mpɛn pii no, bere kɔ so no, haw no fi hɔ de, nanso ebia kɔla fitaa no bɛkɔ so atra hɔ.

 Sɛnkyerɛnne 
Nsɛnkyerɛnne no betumi ayɛ kɔla ahorow a ayera, Ɛtɛ anaasɛ ɛhu ade mmɔho abien, kɛlawod a atwa ani no ho ahyia, ɔhaw a ɛba wɔ akanea a ɛhyerɛn ho, ne ɔhaw a ɛyɛ den sɛ wobehu ade anadwo. Eyi betumi de ɔhaw aba karka, akenkan, anaa nkrufo anim a wobehu mu. 

Aniwa a wontumi nhu ade yiye a Ɛtɛ de ba nso betumi ama asiane a ɛwɔ hɔ sɛ obi bɛhwe ase na wayɛ basaa no akɔ soro.  Ɛtɛ ma anifurae nyinaa mu ɔha biara mu nkyem 51 na nea ɛmma obi nhu ade yiye yɛ ɔha biara mu nkyem 33 wɔ wiase nyinaa. Nneɛma a atwa yɛn ho ahyia, a awuduru, mframa, ne hann a ano yɛ den ka ho no wɔ nkɛntɛnso wɔ yɛn so na ɛyɛ esiane kɛse ma yɛn ahobammɔ. Saa haw ahorow yi tumi ma nnurubɔn kɔ aniwa no mu.

 Ne hwɛ 
Wɔ Ghana no, Ɛtɛ na ɛma anifurae ba kɛse. Sɛnea Ghana akwahosan dwumadibea kyerɛ no, anifuraefo a wɔwɔ ɔman no mu nyinaa mu bɛyɛ ɔha biara mu nkyem 50 na ɛtɛ maa wɔn ani anifurae. Nnipa dodow no ara wɔwɔ ɛtɛ dɔɔso wɔ nkuraase esiane sɛ wontumi nkɔ asopiti ne aniwa hwɛbea ahorow pii nti. 

 Ne hwɛ mu haw 

 Aniwa Hwɛ Dwumadibea a Wobɛnya:  Nkuraase pii nni aniwa hwɛ ho adwumayɛbea titiriw. Aniwa hwɛbea ne aniwa ho aduruyɛfo dodow no ara wɔ nkurow akɛse mu, na ɛma ɛyɛ den ma nkuraasefo sɛ wobenya ɔhwɛ a ɛfata.
 Oprehyɛn Ho Ka:  Ɛwom sɛ ɛtɛ oprehyɛn ne bo nyɛ den koraa de, nanso ɛda so ara yɛ nea Ghanafo pii ntumi ntua, titiriw wɔn a wɔn sikasɛm tebea a nye no.
 Nhumu ne Nhomasua: Nnipa a wonnim ɛtɛ ne ayaresa ahorow a wobetumi apaw ho nimdeɛ. Nnipa pii twentwɛn wɔn nan ase sɛ wɔbɛhwehwɛ ayaresa kosi sɛ tebea no bɛsɛe wɔn ani so kɛse.

 Nsɔano 

 Dwumadi ahorow 
Ahyehyɛde ahorow a ɛnyɛ Aban de ne aban nhyehyɛe ahorow taa yɛ aniwa hwɛ nsraban ahorow wɔ nkuraase de yɛ aniwa a ɛyɛ mmerɛw oprehyɛn a wontua hwee.

 Ntetee Nhyehyɛe ahorow 
Ghana Akwahosan Dwumadibea no ne amanaman ntam ahokafoɔ yɛ nteteeɛ nhyehyɛeɛ de ma aniwa ho aduruyɛfoɔ a wɔn ho akokwa na ama aniwa ho adwumayɛfoɔ dodoɔ akɔ soro.

 Ɔmanfo Ɔsatu ahorow 
Wɔde ɔsatu ahorow a wɔde bɛma nkurɔfo ate hia a ɛho hia sɛ wohu ɛtɛ ntɛm na wɔsa no redi dwuma de ahyɛ nkurɔfo nkuran ma wɔahwehwɛ aduruyɛ mu afotu a ɛfata ntɛm aber a wɔn ani so reyɛ wɔn wisiwisi no.

 Ayaresabea nkumaa 
Ahyehyɛde ahorow bi yɛ aniwa ayaresabea ahorow a wotumi fa so kɔ mmeae a ɛwɔ akyirikyiri, na wɔyɛ nhwehwɛmu na wɔyɛ oprehyɛn wɔ beae hɔ. Saa beaɛ ahorow yi tumi yɛ kar mu anaa ntamadan ahorow.

 Beaɛ a menyaa mmoa fii 

Nkyekyεmu:Ganafoɔ
Nkyekyεmu:Asante Twi kasa